Source: http://www.europarl.europa.eu/doceo/document/B-8-2019-0232_HU.html
Timestamp: 2019-12-05 16:31:04
Document Index: 28783706

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

ÁLLÁSFOGLALÁSI INDÍTVÁNY a Bíróság véleményének kikéréséről azzal kapcsolatban, hogy az Európai Uniónak az Európa Tanács a nőkkel szembeni erőszak és a kapcsolati erőszak elleni küzdelemről és azok megelőzéséről szóló egyezményéhez való csatlakozására irányuló javaslat és a csatlakozással kapcsolatos eljárás összeegyeztethető-e a Szerződésekkel
<Date>{01/04/2019}1.4.2019</Date>
<NoDocSe>B8-0232/2019</NoDocSe>
<TitreRecueil>az eljárási szabályzat 108. cikkének (6) bekezdésével összhangban benyújtva</TitreRecueil>
<Titre>a Bíróság véleményének kikéréséről azzal kapcsolatban, hogy az Európai Uniónak az Európa Tanács a nőkkel szembeni erőszak és a kapcsolati erőszak elleni küzdelemről és azok megelőzéséről szóló egyezményéhez való csatlakozására irányuló javaslat és a csatlakozással kapcsolatos eljárás összeegyeztethető-e a Szerződésekkel</Titre>
<DocRef>(2019/2678(RSP))</DocRef>
<RepeatBlock-By><Depute>Claude Moraes, Vilija Blinkevičiūtė</Depute>
<Commission>{CJ01}az Állampolgári Jogi, Bel- és Igazságügyi Bizottság és a Nőjogi és Esélyegyenlőségi Bizottság nevében</Commission>
Az Európai Parlament állásfoglalása a Bíróság véleményének kikéréséről azzal kapcsolatban, hogy az Európai Uniónak az Európa Tanács a nőkkel szembeni erőszak és a kapcsolati erőszak elleni küzdelemről és azok megelőzéséről szóló egyezményéhez való csatlakozására irányuló javaslat és a csatlakozással kapcsolatos eljárás összeegyeztethető-e a Szerződésekkel
(2019/2678(RSP))
– tekintettel az Európa Tanács a nőkkel szembeni erőszak és a kapcsolati erőszak elleni küzdelemről és azok megelőzéséről szóló egyezményének az Európai Unió nevében történő megkötéséről szóló tanácsi határozatra irányuló bizottsági javaslatra (COM(2016)0109),
– tekintettel az Európa Tanács a nőkkel szembeni erőszak és a kapcsolati erőszak elleni küzdelemről és azok megelőzéséről szóló Egyezményére, amelyet 2011. május 11-én, Isztambulban nyitottak meg aláírásra (a továbbiakban „Isztambuli Egyezmény”),
– tekintettel a Tanács 2017. május 11-i (EU) 2017/865 határozatára az Európa Tanács a nőkkel szembeni erőszak és a kapcsolati erőszak elleni küzdelemről és azok megelőzéséről szóló egyezményének a büntetőügyekben folytatott igazságügyi együttműködéssel kapcsolatos kérdések tekintetében az Európai Unió nevében történő aláírásáról[1],
– tekintettel a Tanács 2017. május 11-i (EU) 2017/866 határozatára az Európa Tanács a nőkkel szembeni erőszak és a kapcsolati erőszak elleni küzdelemről és azok megelőzéséről szóló egyezményének a menekültügy és a visszaküldés tilalma tekintetében az Európai Unió nevében történő aláírásáról[2],
– tekintettel az Európa Tanács a nőkkel szembeni erőszak és a kapcsolati erőszak elleni küzdelemről és azok megelőzéséről szóló egyezményének az Európai Unió nevében történő megkötéséről szóló tanácsi határozatra irányuló javaslatról szóló, 2017. szeptember 12-i állásfoglalására[3],
A. mivel az Isztambuli Egyezmény holisztikus, átfogó és koordinált megközelítésen alapszik, az áldozat jogait helyezve a középpontba, és a nők és lányok elleni erőszakkal és a nemi alapú, köztük a kapcsolati erőszakkal számos különböző szempontból foglalkozik, olyan eszközöket előírva, mint az erőszak megelőzése, a megkülönböztetés elleni küzdelem, a büntetlenség elleni büntetőjogi intézkedések, az áldozatok védelme és támogatása, a gyermekek védelme, a női menedékkérők és menekültek, az adatok jobb védelme, valamint a többek között nemzeti emberi jogi és esélyegyenlőségi szervekkel, civil társadalmi és nem kormányzati szervezetekkel együttműködésben megvalósított tudatosságnövelő kampányok vagy programok;
B. mivel a 2017. szeptember 12-i állásfoglalásában a Parlament az EU Isztambuli Egyezményhez való széles körű, korlátozások nélküli csatlakozására szólított fel; mivel a nők elleni erőszak az egyik akadályozó tényezője a nők és a férfiak közötti egyenlőségnek, ami az EU-nak az Európai Unióról szóló szerződés 2. és 3. cikkében szereplő alapvető értékei és céljai közé tartozik, és mivel az EU egyik fő feladata az alapvető jogok védelme;
C. mivel 2017. június 13-án az EU nevében aláírták az Isztambuli Egyezményt két, 2017. május 11-én elfogadott tanácsi határozat alapján, amelyek közül az egyik az EUMSZ 78. cikkének (2) bekezdése és 218. cikkének (5) bekezdése alapján a menekültügyről és a visszaküldés tilalmáról, a másik pedig az EUMSZ 82. cikkének (2) bekezdése, 83. cikkének (1) bekezdése és 218. cikkének (5) bekezdése alapján a büntetőügyekben folytatott igazságügyi együttműködéssel kapcsolatos kérdésekről szólt;
D. mivel jogi aggályok merültek fel az eljárásban részt vevő két bizottság részéről a két külön határozatra való felbontás szükségessége, illetve a Tanács által választott jogalap tekintetében; mivel a Parlament Jogi Szolgálata felkérést kapott, hogy adjon véleményt ezekről a konkrét kérdésekről;
E. mivel a Parlament eljárási szabályzata 108. cikkének (6) bekezdése integrálja az eljárási szabályzatba az EUMSZ 218. cikke (11) bekezdésének rendelkezéseit;
F. mivel az EUMSZ 218. cikke (11) bekezdése a Bíróság állandó ítélkezési gyakorlata alapján lehetővé teszi, hogy a Bíróság döntsön a megállapodás Szerződésekkel való összeegyeztethetőségéről, valamint a megállapodás Unió általi megkötésével kapcsolatos hatásköri és eljárási kérdésekről;
1. úgy véli, hogy jogbizonytalanság áll fenn azzal kapcsolatosan, hogy az Isztambuli Egyezményhez való, Tanács által javasolt csatlakozás összeegyeztethető-e a Szerződésekkel, különösen az egyezmény aláírásáról és az Európai Unió általi megkötéséről szóló határozatok megfelelő jogalapjának megválasztását illetően, valamint azzal kapcsolatosan, hogy a választott jogalap következtében két külön részre bontották az egyezmény aláírásáról és megkötéséről szóló határozatot;
2. úgy véli, hogy a jogalap megválasztásával és a két külön határozatra való felbontással kapcsolatos fenti kérdések miatt azzal kapcsolatosan is jogbizonytalanság áll fenn, hogy összeegyeztethető-e a Szerződésekkel a Tanács által a döntéshozatali folyamatában alkalmazott „közös megegyezések” gyakorlata, amelyet a Szerződésekben előírt döntéshozatali eljárása mellett vagy helyett alkalmaznak, továbbá ezzel összefüggésben a lojális együttműködés elvének alkalmazásával kapcsolatosan is annak fényében, hogy kifejezetten célul tűzték ki az Unió Isztambuli Egyezményhez való csatlakozását;
3. úgy határoz, hogy kikéri a Bíróság véleményét az EU Isztambuli Egyezményhez való javasolt csatlakozásának és a csatlakozással kapcsolatos eljárásnak a Szerződésekkel való összeegyeztethetőségéről;
4. utasítja elnökét, hogy tegye meg a szükséges intézkedéseket a Bíróság véleményének kikérése érdekében, és tájékoztatásul továbbítsa ezt az állásfoglalást a Tanácsnak és a Bizottságnak.
[1] HL L 131., 2017.5.20., 11. o.
[2] HL L 131., 2017.5.20., 13. o.
[3] HL L 337., 2018.9.20., 167. o.
Utolsó frissítés: 2019. április 2. Jogi nyilatkozat